[{"text_idx": "#000003", "text": "Viljandi haigla ja tervisekeskuse valmimiseks viiakse la\u0308bi uus ehitushange"}, {"text_idx": "#000004", "text": "Riigi Kinnisvara aktsiaselts (RKAS) otsustas lo\u0303petada senise lepingu peato\u0308o\u0308vo\u0303tja Fund Ehitusega ning korraldab uue ehitushanke, et leida partner Viljandi haigla ja tervisekeskuse ehitusto\u0308o\u0308de lo\u0303puni viimiseks."}, {"text_idx": "#000005", "text": "RKAS-i kinnisvaraarenduse direktori Mihkel Ma\u0308geri selgitusel on mo\u0303lemad pooled jo\u0303udnud ja\u0308reldusele, et senise lepinguga to\u0308id ja\u0308tkata ei saa."}, {"text_idx": "#000006", "text": "\"To\u0308o\u0308vo\u0303tja on andnud teada, et praegust lepingut neil enam ta\u0308ita ei ole vo\u0303imalik, kuna ehitustegevust on laiemalt mo\u0303jutanud so\u0303ja puhkemine Ukrainas, ehitus- ja energiahindade kallinemine ja ka koroonakriisi ja\u0308tkumine. Oleme analu\u0308u\u0308sinud vo\u0303imalusi lepinguga kasvo\u0303i muudetud kujul ja\u0308tkata ja sel teemal ka la\u0308bira\u0308a\u0308kimisi pidanud, kuid jo\u0303udnud arusaamisele, et kehtiva lepingu alusel Viljandi haiglat ja tervisekeskust o\u0303igeaegselt valmis ei ehitata,\" ra\u0308a\u0308kis Ma\u0308ger."}, {"text_idx": "#000008", "text": "Fund Ehituse esindaja Eiki Rumpi so\u0303nul on Tervikumi ehituse karkassito\u0308o\u0308d suures osas ellu viidud ning to\u0308o\u0308d on vo\u0303imalik koheselt sujuvalt ja\u0308tkata."}, {"text_idx": "#000009", "text": "\"Oleme koosto\u0308o\u0308s tellijaga otsinud aktiivselt lahendust, kuidas Tervikum 2023. aasta lo\u0303puks valmis ehitada, kuid olemasoleva lepingu tingimused seda kahjuks ajaliselt ega rahaliselt ei vo\u0303imalda, olukord on vo\u0303rreldes lepingu so\u0303lmimise ajaga kardinaalselt muutunud,\" lausus Eiki Rump."}, {"text_idx": "#000010", "text": "RKAS valmistab ette ja kuulutab esimesel vo\u0303imalusel va\u0308lja uue riigihanke, et leida uus partner Viljandi haigla ja tervisekeskuse ehitusto\u0308o\u0308de lo\u0303puni viimiseks. Uue ehituslepingu so\u0303lmimine on plaanis selle aasta lo\u0303pus, mis vo\u0303imaldaks to\u0308o\u0308dega ja\u0308tkata uue aasta alguses."}, {"text_idx": "#000011", "text": "Olulise muudatusena lisatakse hanketingimustesse ehituslepingu maksumuse indekseerimine vastavalt ehitushinnaindeksi muutusele, mis maandab hinnako\u0303ikumiste ja sellest tulenevate to\u0308o\u0308de hilinemise vo\u0303i katkemise riski."}, {"text_idx": "#000012", "text": "Viljandi Haigla juhatuse esimees Priit Tampere lisas, et ja\u0308rgmise sammuna on oluline uue ehituspartneri kiire leidmine."}, {"text_idx": "#000013", "text": "\"Viljandi haigla ja tervisekeskus on endiselt plaanis 2024. aasta lo\u0303puks valmis saada. Oluline on alustatud to\u0308o\u0308dega ja\u0308tkata, seda enam, et valitsus on kinnitanud Tervikumi ehituse olulisust ning otsustanud alustada la\u0308bira\u0308a\u0308kimisi Euroopa Komisjoniga haigla rahastamiseks Taastekavast,\" lisas Tampere."}, {"text_idx": "#000014", "text": "Viljandi haigla ravijuhi Mart Kulli so\u0303nul ta\u0308hendab ehitaja vahetumine haiglale palju lisato\u0308o\u0308d. \"Ko\u0303igepealt hulga to\u0308o\u0308d meie ehitusmeeskonnale, projektimeeskonnale, uue hanke ettevalmistamine ja va\u0308ljatulemine. Ja siis uuesti uue ehitajaga lepingusse minemine ning ko\u0303ige selle la\u0308bira\u0308a\u0308kimine, mis juba oli vo\u0303ib-olla a\u0308ra tehtud,\" ra\u0308a\u0308kis Kull."}, {"text_idx": "#000018", "text": "RKAS-i fookuses on praegu riigigu\u0308mnaasiumite ehitus"}, {"text_idx": "#000029", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000036", "text": "Suuremad pangad kergitasid taas aastaste hoiuste intresse"}, {"text_idx": "#000037", "text": "Vanasadama liini hakkab Tallinnas so\u0303itma praegune tramm nr 2"}, {"text_idx": "#000038", "text": "Kiviselg: ru\u0308nnak Sevastopolile na\u0308itab, et Krimmis pole enam miski kaitstud"}, {"text_idx": "#000047", "text": "Reopalu kalmistul restaureeriti rikutud hauata\u0308hised"}, {"text_idx": "#000053", "text": "Vene va\u0308ed rajavad Zaporiz\u030cz\u030cja oblastis uusi kaitseliine"}, {"text_idx": "#000054", "text": "Rahapuuduse to\u0303ttu pole neljarajaliste maanteede va\u0308ljaehitamine 2030. aastaks vo\u0303imalik"}, {"text_idx": "#000056", "text": "Laupa\u0308eval sajab mitmel pool hoovihma"}]